O Camiño Francés a Santiago | Museo Peregrinaciones
Mestre Munehiro Ikeda
A mostra recolle reproducións a gran escala dunha selección dos debuxos realizados por Munehiro Ikeda na súa obra El Camino de Santiago en España realizado en los años 1983-1984, exemplar orixinal que forma parte da exposición permanente deste Museo na sede das Praterías.
Ikeda Munehiro realizou o Camiño de Santiago en períodos de tempo distintos ao longo destes anos. Esta guía do Camiño foi elaborada durante o seu percorrido en follas de papel xaponés dobradas, pregadas e encadernadas a maneira tradicional xaponesa.
Trátase dun autentico libro de viaxe dedicado a descrición do Camiño de Santiago. Mostra de xeito pictórico o percorrido dende Somport ata Fisterra sinalando o trazado, as cidades, pobos, vilas, restaurantes, centros ou lugares de interese, etc...xunto con comentarios diversos. Inclúe debuxos de esculturas e relevos de moitas das igrexas do camiño, especialmente da catedral de Santiago. Nas últimas follas aparecen numerosas e diferentes asinas e selos de institucións e concellos por onde foi pasando ao longo do Camiño.
Esta exposición enmárcase dentro do programa do 2º Encontro Internacional de Cadernos de Viaxe: COMPOSTELA ILUSTRADA, dirixido por Miguelanxo Prado e que traerá a cidade a máis de douscentos participantes e dez mestres convidados, entre eles o propio Munehiro Ikeda.